### Resumé

Forslag fra Rikke Kjeldsen (S) om Biodiversitet.

### Sagsfremstilling

Ifølge §5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 30. august 2025 fra Rikke Kjeldsen (S), lyder således:

"Jeg ønsker at fremsætte denne initiativsag i TU jf. §5 i TU’s forretningsorden.

På TU’s besigtigelsestur vedr. tæt-lav-byggeri for nylig blev det tydeligt, at der er stor forskel på i hvor høj grad  biodiversitet er tænkt ind i driften af arealer imellem og ved boligområder og at der er potentiale for udvikling af de kommunale arealer. Det samme kan også gøre sig gælden vedr. kommunale arealer ved erhvervsområder.

Det indstilles at forvaltningen bedes udarbejde en sag til et kommende møde med forslag til, hvordan biodiversiteten kan forbedres på kommunale arealer ved boligområder og erhvervsområder.

Forvaltningen kan foreslå hvilke arealer, der vil være egnede til initiativet.

Hvis der indledningsvist vil være merudgifter til plantning af træer, buske eller lignende, ønskes forslag til finansiering f.eks. fra  udisponerede innovationsmidler, klimapuljen eller midler disponeret til plantning af træer.

Det kan overvejes om lokalsamfundene skal inddrages f.eks. via ULN eller Grønt Forum, så de kan få viden om hvordan man bedst fremmer biodiversitet lokalt og samtidig kan have indflydelse på, om der f.eks. er ønsker til, blomstrende planter, kvashegn, frugttræer eller bærbuske mv."

Venlig hilsen

 Lone Gregersen

Medlem af [adresse] (S)

Vejle Kommune  ·  Skolegade 1  ·  7100 Vejle

Tlf. [telefonnummer]  ·  E-mail: [e-mail]  ·  [www.vejle.dk](http://www.vejle.dk/)

Medlem af  Børne- og Familieudvalget

Medlem af Teknisk Udvalg

Næstformand i Udvalget for Lokalsamfund og Nærdemokrati

### Klima og resiliensvurdering

Ikke relevant.

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller

**at** udvalget behandler forslaget.

### Beslutning

Forvaltningen behandlede forslaget.

Forvaltningen udarbejder en sag til et kommende møde med forslag til, hvordan biodiversiteten kan forbedres på kommunale arealer ved boligområder og erhvervsområder.